قیرقیزیستان، صاباح، شانگای امکداش‌لیق تشکیلاتی دولت باشقانی‌لاری ذیروه‌سینه ائو صاحب‌لیگی ائده‌جک.
شانگای امکداش‌لیق تشکیلاتی باشقانلیق قیرقیزیستان پرزیدنتی سوورونبای جئنبکووون باشقانی‌لیق عضو اؤلکه لیدرلر ذیروه‌سینده چین، روسیا، قازاقیستان، قیرقیزیستان، اؤزبکیستان، تاجیکیستان و پاکیستان دولت باشقانی، هیندیستان ایسه باش ناظیر سویه‌سینده تمثیل ائدیله‌جک.
ذیروه‌یه، افغانیستان، بلاروس، ایران و موغولوستان لیدرلری ده موشاهیدچی قیسمینده قاتیلاجاق. تشکیلاتین اینکیشافی‌نین یانیندا عضو دولت‌لری ماراقلان‌دیران بؤلگه‌سل و اولوسلار آراسی موضوعلارین دا اله آلیناجاغی ایجلاسین آردین‌دان تشکیلاتین بیشکک بیلدیریسی قبول ائدیله‌جک.
تخمینن 5 مین امنیت ایشچی‌سی‌نین وظیفه ائدجگی ذیروه اوچون قیرقیزیستان، چین‌دن اوتوبوس، جیپ و زیرئه‌لی پولیس واسطه‌لری، روسیادان زیرئه‌لی 5 لوکس واسطه، میکرو اوتوبوس‌لاردا و  عدد 2 Mİ-8 تیپ‌لی هلیکوپتر کمکی آلدی. بؤلگه‌ده باریش، امنیت و ثابیتلیگین اورتاق تامین ائدیلمه‌سی و داوام ائتدیریلمه‌سی و اؤلکه‌لر آراسیندا قارشی‌لیق‌لی گوون و یاخشی قونشولوق علاقه‌لری‌نین گوجلندیریلمه‌سینی نظرده توتان شانگای امکداش‌لیق تشکیلاتی، روسیا، چین، قیرقیزیستان، قازاقیستان، تاجیکیستان و اؤزبکیستانین قاتیلیمی ایله چین‌ین شانگای شهرینده 15 ژوئن 2001  ده رسمی اولا‌راق قورولموشدو.
هیندیستان و پاکیستان 16 ایل سونرا تشکیلاتا گیرمیشدی، تشکیلاتین عضو ساییسی 8-ه چیخمیشدی. تورکیه، کئچن ایللرده شانگای امکداش‌لیق تشکیلاتینا دیالوق طرفداش اولا‌راق قاتیلمیشدی.
